**Te Whaikahataka, te Kāika me te Whānau i roto i te Horopaki Kākano Maha**

**Pānui Pāroko mā te Kaiwhakauru**

Kia ora,

He tono tēnei ki a koe ki tēnei uiui e pā ana ki kā tākata whaikaha me ō rātou wheako kāika, wheako whānau anō hoki i Aotearoa.

**E pā ana tēnei rakahau ki te aha?**

Inā te huka tākata kanorau e noho ana ki Aotearoa, otirā kai tēnā, kai tēnā tōna anō māramataka ki tēnei mea ki te ‘kāika me te whānau’.

Heoi anō ō tātou whakaaro ki te kāika me te whānau tērā ko kuneroa haere nei te wā, ko rerekē te haka me te āhua o kā whānau. Hai tauira:

* kā whānau whirihono;
* kā whānau mātua-takitahi;
* kā whānau mātua moe māori;
* kā whānau uenuku;
* kā whare reaka matarau;
* kā whānau whākai;
* me ētahi atu.

Mō te huka whaikaha, ko te pāpātaka o kā wheako whānau me kā wheako kāika kāore e ārikarika noa ki te ahurea, heoi anō āpiti atu ko kā wheako whaikaha, kā wheako hauora, me kā wheako ora anō hoki. Kai te hākai hoki tēnei ki te wāhi ki kā kaitautoko i kā whare, e tā rātou whakapāpā mai ki kā whānau.

E ai ki te Atikara 23 o Te Kawenata o te Kotahitaka o kā Whenua o te Ao mō kā Mōtika Takata o te Huka Hauā (Te Whakaute ki te Kāika me te Whānau) nō te huka whaikaha te mōtika kia whai kāika, kia whai whānau hoki. Heoi anō he aha rawa tērā i roto i te horopaki o Aotearoa o ēnei rā?

I roto i tēnei rakahau e hiahiatia ana te kōrero ki kā tākata whaikaha nō kā haka whānau rerekē e pā ana ki ō rātou mōtika kia whai kāika, kia whai whānau hoki, ka mutu he aha rawa ia tērā e whakautehia nei taua mōtika i Aotearoa o ēnei rā.

**Mā wai te rakahau e whakatutuki?**

E kawea ana tēnei rakahau e tētahi rōpū rakahau nō te Pūtahi o Donald Beasley. He pūtahi rakahau whaikaha a Donald Beasley kai Ōtepoti.

Ko ētahi o kā kairakahau e mahi nei i tēnei rakahau ko Tākuta Brigit Mirfin-Veitch, rātou ko Tākuta Robbie Francis Watene, ko Tākuta Solmaz Nazari, ko Umi Asaka, ā, āpiti atu hoki ko ētahi atu kairakahau nō te Pūtahi o Donald Beasley. He whaikaha a Robbie, rātou ko Solmaz, ko Umi, otirā he wheako o rātou i kā rakahau mōtika whaikaha.

**Mā wai e whakauru ki taua nei rakahau?**  
Ko te huka e pakeke ake ana i te 18 tau, e tautohu ana he whaikaha rānei, he whānau rānei, he kaitautoko tata rānei, ā, e āhei ana ki te whakaae here-kore atu nei, tērā e whakaaetia ai kia whakakī i te pukapuka uiui.

**Me aha pēnā ka whiria ko ahau?**

Mena ko whiria koe kia whai wāhi mai ki te rakahau nei, kotahi te uiuika, hai te wā, hai te wāhi e whakatauria nei e koe. Ko te kāika pea, ko wāhi kē rānei e tūmataiti ai te whakawhiti kōrero.

Mā te Pūtahi o Donald Beasley e whakarite kā ara tautoko me mātua rite e kuhu mai ai koe (hai tauira, ko tētahi Kaiwhakamāori Reo Rotarota o Aotearoa, ko tētahi wāhi tompai rānei). Ka hopua kā uiui, heoti e māu e tohutohu kia whakawetohia hai kā wā ka pīrakitia ana. Tērā pea ka tuhituhi kōrero te kairakahau i te uiuika, hai to mutuka hoki.

I roto i te uiui ka pātaihia koe e pā ana ki:

* Ki tō whānau, aiga rānei
* Ki te tirohaka ahurea o tō whānau, o tō aiga rānei.
* Te mōtika kia whai kāika, kia whai whānau hoki.

Kai tōhona 1.5 hāora te roa o ia uiui (kai roto hoki ko te whakawhanaukataka me te tukaka). He $50.00 kāri nama ka kohaina atu ki a kaiwhakauru – hai mihi ki te wā me kā kōrero mātaka ko homai ki tēnei rakahau.

**Ka ahatia te kōrero ka tukuna ki a koe?**

Ka noho matatika āhau kōrero. Kāore te Tira Rakahau e kōrero ki tētahi atu mōhou, ki te kore koe e whakaae, māna, ko whakamōrea rānei ko tōhou oraka, ko te oraka o tētahi atu rānei, mā te ture mātau e whakahau kia whāki atu.

Ko te wā anake ka whāki atu ai mātou i ētahi o āhau kōrero, ko huraka atu o te kōrero o tāhau roko i te taikaha, o tāhau whakataikaha rānei ki tētahi atu. Ekari ka kōrero ki a koe i mua.

Ka hopua, ka tuhia kā uiui, ā māhau hoki e arotake, e whakatika pēnā ka pīrakitia. Tērā ētahi kōrero āhau hai whakamahi i roto i te hinoka pūroko me ētahi atu whakaputaka tuhika, tērā hoki ka whāia kia kore rawa koe e tautohua. He takaroataka pea i waeka i te whakauru mai ki tēnei rakahau, me te whiwhi i te hinoka pūroko matua.

**Ka pēhea te whakauru me te whakaute i kā tikaka ā-iwi i ēnei rakahau?**

Ka ui atu ki kā kaiuru katoa mēnā he tikaka ā-iwi, he āhuataka ā-iwi rānei e aro atu ai, e whakarite atu ai ki te hui, ki te roaka o te tukaka o te rakahau. Hai tauira, e pai kē ana pea ki te Māori ka uia ia e tētahi e waia ana ki kā tikaka Māori. Mā te kaiwhakauru e tono kia timata, kia whakakapi hoki i te uiui ki te karakia timataka me te karakia mutuka.

Mō kā hui e tū ai ki te kāika o te kaiuru, ka whāia e kā Kaiaroturuki Rakahau i kā tikaka o taua kāika.

Kai te whakaae kia mauria mai e kā kaiuru katoa tētahi, ētahi rānei, kaitautoko ki te hui rōpū arotahi, ki te hiahia rātou. Heoti, kāore te kōrero o tērā momo, ehara ia i te kaiuru tika ki te rakahau, ka kohia hei rarauka.

**Me aha ahau ki te hiahia kia uia ahau?**

Ki te hiahia koe kia uia koe, tēnā whakakīia he Puka Aroka Kaiuru Rakahau kai tā mātou paetukutuku. E taea ana hoki te tā te kōnae Word Puka Aroka Kaiuru Rakahau, ka whakakīia ai, ka tukuna mai ai mā te poutāpeta ki DBI, ka whakapā mai rānei ki te rōpū rakahau o DBI, mā mātou koe e āwhina ki te whakakī. Pēnā koe e hia rēhita ana ki te Reo Rotarota o Aotearoa, e taea ana te īmēra mai me āu whakautu kai tētahi kiriata. E pai noa iho ana te tono i tētahi hoa, i tētahi takata nō tō whānau, i tētahi kaitautoko rānei ki te whakakī i tō puka. Tukua mai kā Puka Aroka Kaiuru ki a:

Solmaz Nazari

The Donald Beasley Institute

www.donaldbeasley.org.nz

Waea utu-kore: 0800 878 839

Īmēra: [snazari@donaldbeasley.org.nz](mailto:snazari@donaldbeasley.org.nz)

Wāhi Poutāpeta:

Suite 4, Level 2  
 248 Cumberland Street  
 Dunedin 9016, New Zealand

Oti ana te whiwhi i tāhau nā Puka Aroka Kaiuru, kua whakapā atu tētahi nō te rōpū rakahau ki a koe me te kōrero anō mō te rakahau, kia āta kitea ai e tino hiauru ana rā koe.

Pēnā ka tokomaha noa atu kā tākata te hiauru mai ki te rakahau, kāore pea e taea te katoa. Ehara hoki i te mea he huakore ō wheako. Ahakoa kāore mātou e kōrero tahi ki a koe, e taea e koe te tuku whakaaro mai mā te patapatai i tā mātou paetukutuku, ā, mā mātou koe e whakamōhio ki te koketaka o te rakahau nei.

**Ko wai e whāi wāhi atu ana ki aku taipitopito, ki aku mauhaka ā-uiui, me kā whakawhitika ā-tuhi**

Ko te rōpū rakahau me kā kaituhituhi kā tākata anake e whai wāhi atu ai ki kā taipitopito me kā pāroko ka tuari mai rā koe. Ka whakamahia tētahi pūnaha tohu muna kia kore tētahi e tautohu i a koe me āhau nā kātoitoi.

**Ka ahatia kā kōrero, me kā pitopito kōrero ka tukuna ki tēnei rakahau?**

Ka noho tapu kā mea katoa ka tukuna mai e koe ki te Donald Beasley Institute mō te 10 tau. Mutu ake i te 10 tau ka turakina.

**Ka ahatia ki te kore au e hiahia ki te noho tonu ki te rakahau?**  
Horekau. Ki te kore koe e pīraki ki te uru mai, kei te pai tonu. Kāore he mana tō tētahi atu ki te kī atu me uru mai koe ki tēnei rakahau.

Ki te kore koe e hiahia ki te uru mai, ekari kei te hiahia tonu ki te mōhio mō kā rakahau e haere ake nei, me tūtohu mai tō aroka ki DBI mā te waea rānei, mā te īmera rānei.

**Ka ahatia mēnā ka uru ai au ki te rakahau, kātahi ka kihirua au?**

Horekau. Kei te pai tonu te whakatau kāore tonu koe i te hiahia uru mai, ka kihirua rānei. Ka unuhia tō whakaae, ka wehe rānei i te wā e hiahia ana, kāore he aha ka pā atu ki a koe.

**Ka ahatia mēnā mā tēnei mahi e whakamamae au?**  
Ki te roko koe I tētahi mamae ā-hinekaro, ā-wairua hoki e pā ana ki tēnei kaupapa, mā mātou e āwhina koe ki te rapu tautoko.

**Ka kōrero au ki a wai ki te hiahia au i ētahi kōrero anō?**

Mō ētahi kōrero anō, whakapāhia mai ki te Tira Rakahau o DBI ki admin@donaldbeasley.org.nz, 0800 878 839 rānei. He koreutu ki te waea mai.

**Ka kōrero au ki a wai ki te hiahia kia pā atu ki a Māori Tautoko Hauora**

Ki te pīraki koe ki te kōrero totika ki te Kairakahau Māori Tūhono mō te Pūtahitaka o Donald Beasley, arā ko Tākuta Kelly Tikao, tēnā whakapā mai ki te tari:

[admin@donaldbeasley.org.nz](mailto:admin@donaldbeasley.org.nz)

Waea utu-kore: 0800 878 839

**Ka kōrero au ki a wai ki te hiahia au i ētahi kōrero mōtuhake mō taku uruka atu?**

Ki te pīraki koe ki te kōrero ki tētahi, kāore ōna pāka ki te rakahau nei, whakapāhia atu ki tētahi mākai motuhake mō te hauora me te hauātaka:

Waea koreutu:      0800 555 050

Waea whakaahua:   0800 2 SUPPORT (0800 2787 7678)

Īmēra:                 advocacy@advocacy.org.nz

Paetukutuku:        [https://www.advocacy.org.nz](https://www.advocacy.org.nz/)

**Ka kōrero au ki a wai mēnā e āwakawaka ana au ki kā matatika o tēnei rakahau?**

Kua whakaaehia tēnei rakahau e te Northern B Health and Disability Ethics Committee. Ko te tikaka o tēnei, ko āta tirohia tēnei rakahau e tētahi rōpū motuhake kia mōhio ai he mea haumaru te rakahau nei, ā, ka noho tou tā mātou mahi i raro i kā tikaka o te manaaki takata.

Whakapāka ki te Kōmiti Matatika:

Waea Koreutu:     0800 4 ETHICS

Imēra:                     hdecs@moh.govt.nz